CELEX: C2004/239/32
Language: et
Date: 2004-09-25 00:00:00
Title: Esimese Astme Kohtu otsus 30. juuni 2004 kohtuasjas T-317/01: M+M Gesellshaft für Unternehmensberatung und Informationssysteme mbH versus Siseturu Ühtlustamise Amet (kaubamärgid ja tööstusdisainilahendused) (Ühenduse kaubamärk — Vastulausemenetlus — Ühenduse sõnamärgi M+M EUROdATA taotlus — Varasem sõnamärk EURODATA TV — Suhtelised keeldumispõhjused — Segiajamise tõenäosus — Määruse (EÜ) nr 40/94 artikli 8 lõike 1 punkt b)

25.9.2004   
            
            
               ET
            
            
               Euroopa Liidu Teataja
            
            
               C 239/16
            
         
      ESIMESE ASTME KOHTU OTSUS
   
   30. juuni 2004
   kohtuasjas T-317/01: M+M Gesellshaft für Unternehmensberatung und Informationssysteme mbH versus Siseturu Ühtlustamise Amet (kaubamärgid ja tööstusdisainilahendused) (1)
   
   (Ühenduse kaubamärk - Vastulausemenetlus - Ühenduse sõnamärgi M+M EUROdATA taotlus - Varasem sõnamärk EURODATA TV - Suhtelised keeldumispõhjused - Segiajamise tõenäosus - Määruse (EÜ) nr 40/94 artikli 8 lõike 1 punkt b)
   (2004/C 239/32)
   Kohtumenetluse keel: saksa
   Kohtuasjas T-317/01: M+M Gesellshaft für Unternehmensberatung und Informationssysteme mbH, asukoht Frankfurt (Saksamaa), esindaja Rechtsanwalt M. Treis, versus Siseturu Ühtlustamise Amet (kaubamärgid ja tööstusdisainilahendused) (esindajad S. Laitinen ja M. U. Pfleghar), Siseturu Ühtlustamise Ameti esimese apellatsioonikoja menetluse teine pool, kes astus esimese astme kohtu menetlusse, oli Mediametrie SA, asukoht Pariis (Prantsusmaa), esindaja esialgu avocat D. Dupuis-Latour ning seejärel avocat S. Szilvasi, mille esemeks on 2. oktoobril 2001 koostatud hagiavaldus Siseturu Ühtlustamise Ameti esimese apellatsioonikoja otsuse peale asjas R 698/2000-1 seoses vastulausemenetlusega Mediametrie SA ja M+M Gesellschaft für Unternehmensberatung und Informationssysteme mbH vahel, on esimese astme kohus (teine koda), koosseisus: koja esimees J. Pirrung, kohtunikud A. W. H. Meij ja N. J. Forwood; kohtusekretär: vanemametnik D. Christensenn, teinud 30. juunil 2004 otsuse, mille resolutiivosa on järgmine:
   
               1.
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 2. oktoobri 2001. aasta otsus asjas R 698/2000-1, välja arvatud osas, kus apellatsioonikoda on saatnud kohtuasja tagasi vastulausete osakonnale, et jätkata kaubamärgi taotluse menetlemist klassidesse 9, 16 ja 42 kuuluvate kaupade ja teenuste suhtes.
            
         
               2.
            
            
               Jätta hageja kohtukulud Siseturu Ühtlustamise Ameti (kaubamärgid ja tööstusdisainilahendused) kanda.
            
         
               3.
            
            
               Jätta menetlusse astuja kohtukulud tema enda kanda.
            
         
      (1)  EÜT C 56, 2.3.2002.